Document ID: 31996R2054

Komisijas Regula (EK) Nr. 2054/96
(1996. gada 25. oktobris),
ar ko paredz grafiskā simbola publicēšanu, ar kuru apzīmē kvalitatīvus visattālākajiem apvidiem specifiskus lauksaimniecības produktus, un ar ko nosaka noteikumus tā atveidošanai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 16. decembra Regulu (EEK) Nr. 3763/91, ar ko ievieš īpašus pasākumus attiecībā uz konkrētiem lauksaimniecības produktiem par labu Francijas aizjūras departamentiem [1], kurā jaunākie grozījumi izdarīti ar Regulu (EK) Nr. 2598/95 [2], un jo īpaši tās 20. panta 2. un 3. punktu,
ņemot vērā Padomes 1992. gada 15. jūnija Regulu (EEK) Nr. 1600/92 par īpašiem pasākumiem Azoru salām un Madeirai attiecībā uz konkrētiem lauksaimniecības produktiem [3], kurā jaunākie grozījumi izdarīti ar Komisijas Regulu (EK) Nr. 2537/95 [4], un jo īpaši tās 31. panta 2. un 3. punktu,
ņemot vērā Padomes 1992. gada 15. jūnija Regulu (EEK) Nr. 1601/92 par īpašiem pasākumiem Kanāriju salām attiecībā uz konkrētiem lauksaimniecības produktiem [5], kurā jaunākie grozījumi izdarīti ar Regulu (EK) Nr. 2537/95, un jo īpaši tās 26. panta 2. un 3. punktu,
tā kā, piemērojot Regulas (EEK) Nr. 3763/91, (EEK) Nr. 1600/92 un (EEK) Nr. 1601/92, pēc uzaicinājuma uz konkursu ir izveidots grafisks simbols, lai uzlabotu apstrādātu un neapstrādātu visattālākajiem apvidiem specifisku kvalitatīvu lauksaimniecības produktu atpazīstamību un veicinātu to patēriņu;
tā kā Komisijas Regulā (EK) Nr. 1418/96 [6] ir paredzēti sīki izstrādāti noteikumi šā grafiskā simbola lietojumam;
tā kā, lai sasniegtu iepriekš minētos mērķus, grafiskais simbols būtu jādara pieejams lietotājiem, kas minēti 2. pantā Regulā (EK) Nr. 1418/96, tirgotājiem, kas vēlas veicināt attiecīgo produktu tirdzniecību, palielināt to vērtību un tos pārdot, un patērētajiem;
tā kā būtu arī jāparedz tehniskie noteikumi grafiskā simbola atveidošanai un pareizam lietojumam,
IR PIEŅĒMUSI ŠO REGULU.
1. pants
Grafiskais simbols, kas minēts 20. pantā Regulā (EEK) Nr. 3763/91, 31. pantā Regulā (EEK) Nr. 1600/92 un 26. pantā Regulā (EEK) Nr. 1601/92, ir tāds, kā norādīts pielikumā.
2. pants
Šo grafisko simbolu atveido un lieto saskaņā ar pielikumā paredzētajiem tehniskajiem noteikumiem.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1996. gada 25. oktobrī

Labels: 3
18
6